Текст от <https://doucovani.edu.cz/pro-rodice>

на <https://doucovani.edu.cz/for-parents>

----------------------------------------------------------

**за родители**

информация, която е добре да се сподели с родителите

**Какво представлява Националният план за допълнително подпомагащо обучение?**

Министерството на образованието, младежта и спорта е изготвило Национален план за допълнително подпомагащо обучение, който ще помогне за смекчаване на негативните ефекти от прекъсването на присъственото обучение в следствие на пандемията на COVID-19. Този план е предназначен предимно за ученици, изложени на риск от неуспех в училище и в крайни случаи от отпадане от образованието. Имало е сериозно влошаване на образователните резултати на тези ученици.

**Допълнителното подпомагащо обучение, респ. допълнителното развиващо образование важи ли и за нашето училище?**

Планът подкрепя всички основни и средни училища и консерватории в Чешката република при осъществяването на индивидуално и групово допълнително подкрепящо обучение, респ. допълнително развиващо образование, на ученици. Училищата са получили финансови средства по математически модел, който използва предложения от училището брой ученици, нуждаещи се от допълнителното подкрепящо обучение в извънредно проучване на Министерството на образованието, младежта и спорта, проведено между 5 и 16 ноември 2021 г., и получен брой ученици в неравностойно положение в даденото училище от училищни данни. Моделът изчислява броя на учениците в трите групи в низходящ ред според степента на неравностойност и изостаналост. Подкрепа на допълнително обучение се осъществявала в първата фаза от 1 септември до 31 декември 2021 г. и продължава до края на учебната 2022/2023 година.

**Кой ще обучава допълнително детето ми?**

Допълнителното подкрепящо обучение, респ. допълнителното развиващо образование, може да се води например от учители от даденото или от съседно училище, асистент-педагози, студенти или пенсионирани учители. Доброволци от организации с нестопанска цел, работещи във Вашия район, също могат да обучават допълнително. След това те стават служители на училището и имат право на възнаграждение от максимум 300 чешки крони на час. Допълнителното подкрепящо обучение, респ. допълнителното развиващо образование, трябва да се провежда основно лично и да се фокусира върху основните предмети.

**Задължително ли е допълнителното подкрепящо обучение, респ. допълнителното развиващо образование?**

Учениците се включват в допълнителното подкрепящо обучение, респ. допълнителното развиващо образование по решение на училището, което използва критерии (можете да ги намерите [ТУК](https://doucovani.edu.cz/jak-na-to-ve-skole#kriteria)). Допълнителното подкрепящо обучение, респ. допълнителното развиващо образование, не е част от задължителното училищно образование и зависи главно от споразумението с Вашето училище. Това е чудесна възможност, която би било жалко да не се използва, а не е заплаха. Нормално е, че не всеки научава веднага всичко перфектно и не е запален по всички предмети в училище. Всеки може да си позволи да не разбира нещо, да не разбере нещо веднага и да не знае. За това тук има хора, които помагат. Ако се интересувате от допълнителното подкрепящо обучение, респ. допълнителното развиващо образование за Вашето дете в рамките на тази програма, моля консултирайте се с ръководството на училището или съответния класен ръководител или ръководителка за евентуалното му включване.

**Как ще помогне допълнителното подкрепящо обучение, респ. допълнителното развиващо образование?**

От непосредствена гледна точка тази допълнителна образователна програма ще позволи на самите ученици да се посветят подробно на всяка тема, която не са разбрали по време на уроците или, напротив, която ги е интересувала. Благодарение на индивидуалния подход ученикът има уникалната възможност да задава въпроси или да изгражда връзка с предмета, който не му е бил интересен досега, може да промени гледната си точка за предмета, на който не се е наслаждавал досега. В същото време понякога ученикът може да установи по-добри отношения с лицето, провеждащо допълнително обучение - дали с педагог-учител, или дори да си намери приятел в лицето на външен преподавател.  
  
В дългосрочен план е много вероятно участието на ученика да има положително въздействие върху бъдещите му доходи. Според доклад на ОИСР всяка година образованието увеличава бъдещите доходи на учениците средно със 7,5-10%. И инвестицията в образованието ще се върне също на държавата, тъй като от макроикономическа гледна точка сегашното участие на ученика и неговото бъдещо по-добро жизнено положение също ще имат положителен ефект върху производителността, БВП и събираемостта на данъците.

**Какво прави образованието чрез Националния план уникално и интересно?**

Националният план за допълнителното подпомагащо обучение е допълнителна образователна програма за разширяване не само на знанията на учениците!  
→ безплатно (плаща се от държавата от фонда на Европейския съюз, наречен Next Generation EU),  
→ организирано от ръководството на училището,  
→ индивидуален подход, малки групи и индивидуално,  
→ със сътрудничеството не само на вече познатите учители, служители на училището,  
→ но и на външни лица от организации с нестопанска цел, студенти на университети и други лица, като баби и дядовци, чиито богати знания често се пренебрегват несправедливо;  
→ допълнителен урок към разписанието на учебните часове или вместо следобедни кръжоци,  
→ преди всичко лично, но в оправдани случаи е възможно и онлайн.  
→ От януари 2022 г. продължава допълнителното подпомагащо обучение от есента на 2021 г.  
→ Първоначално е създаден, за да помогне за наваксване на пропуските в учебната програма за ученици, които почти не са участвали в неприсъствено обучение, причинени от пандемията covid-19, или са участвали с проблеми. Но почти всеки може да се възползва от него, не само “двойкаджии”.  
→ Благодарение на него децата не само ще наваксат това, което не са успели да направят в училище, но могат да питат всичко, което ги интересува, за какво не им остава време в нормалните часове, а също така ще научат и това, което не са знаели, че ще се интересува!

*За по-голяма яснота, термините „родител“ и „ученик“ тук означават също така и всеки друг „законен представител“ и „подопечен“. Разбира се, пълнолетните и правоспособните ученици и студенти могат да се ориентират по въпроса сами, не се нуждаят от родителско съгласие.*

[Текстът за родителите на останалите седемнадесет езика може да изтеглите тук](https://nidv.sharepoint.com/:f:/g/EvgVwoaKidBLtJdvhK_tb9oBPuTghTd9_pLh_170GfbEvQ?e=MKhJVv)