Text de pe <https://doucovani.edu.cz/pro-rodice>

pe <https://doucovani.edu.cz/for-parents>

----------------------------------------------------------

**pentru părinţi**

informaţii care ar fi bine să fie partajate cu părinţii

**Ce este Planul Naţional de Pregătire Suplimentară?**

Ministerul Educaţiei, Tineretului şi Sportului a pregătit Planul Naţional de Pregătire Suplimentară, care va contribui la atenuarea efectelor negative ale anulării orelor cu prezenţă fizică din cauza pandemiei de COVID-19. Este destinat în primul rând elevilor cu risc de eşec şcolar sau, în cazuri extreme, de abandon şcolar. În cazul acestora a avut loc înrăutăţirea în mod semnificativ a rezultatelor şcolare.

**O priveşte pregătirea suplimentară, respectiv educaţia complementară, şi pe şcoala noastră?**

Planul vine în sprijinul tuturor şcolilor generale, medii şi al conservatoarelor din Republica Cehă pentru realizarea pregătirii suplimentare a elevilor în mod individual, dar şi în grup, respectiv a educaţiei complementare a elevilor. Şcolile au primit mijloace financiare conform unui model matematic care foloseşte numărul de elevi propuşi de şcoală, care necesită pregătire suplimentară, conform cercetării extraordinare a Ministerului Educaţiei, Tineretului şi Sportului, realizate în perioada cuprinsă între 5 şi 16 noiembrie 2021, şi numărul derivat de elevi defavorizaţi din şcoala în cauză, conform datelor şcolii. Modelul calculează numărul de elevi din trei grupe în ordine descrescătoare, în funcţie de gradul de defavorizare şi de rămânere în urmă la învăţătură. Promovarea pregătirii suplimentare a avut loc în prima fază în perioada cuprinsă între 1. 9. şi 31. 12.2021 şi va continua până la sfârşitul anului şcolar 2022/2023.

**Cine îmi va pregăti copilul?**

Orele de pregătire suplimentară, respectiv educaţia complementară, pot fi realizate, de exemplu, de către cadrele didactice ale şcolii în cauză sau ale unei şcoli vecine, asistenţi didactici, studenţi sau profesori pensionaţi, precum şi de voluntari din cadrul organizaţiilor non-profit care operează în zona dumneavoastră. Ulterior, aceştia devin angajaţi ai şcolii şi au dreptul la o remuneraţie în valoare de maximum 300 CZK/oră. Pregătirea suplimentară, respectiv educaţia complementară, ar trebui să aibă loc îndeosebi cu prezenţă fizică şi ar trebui să se axeze pe principalele discipline şcolare.

**Este obligatorie pregătirea suplimentară, respectiv educaţia complementară?**

Elevii sunt încadraţi în pregătirea suplimentară, respectiv în educaţia complementară, în baza deciziei şcolii care foloseşte criteriile (pot fi găsite [AICI](https://doucovani.edu.cz/jak-na-to-ve-skole#criterii)). Pregătirea suplimentară, respectiv educaţia complementară, nu face parte din şcolarizarea obligatorie şi depinde, în primul rând, de înţelegerea dintre dumneavoastră şi şcoală. Aceasta este o mare oportunitate, de care ar fi păcat să nu profitaţi, şi nicidecum o „sperietoare“. Nu toţi ştiu totul perfect imediat şi nu toţi sunt pasionaţi de toate disciplinele şcolare, ceea ce este un lucru normal. Oricine îşi poate permite să nu înţeleagă, să nu priceapă şi să nu ştie ceva imediat. De aceea sunt aici oameni care ajută. Dacă sunteţi interesat de pregătire suplimentară, respectiv educaţie complementară, pentru copilul dumneavoastră în cadrul acestui program, vă rugăm să consultaţi includerea acestuia cu conducerea şcolii sau cu dirigintele.

**Cum ajută pregătirea suplimentară, respectiv educaţia complementară?**

Acest program educaţional suplimentar permite elevilor să se dedice imediat în detaliu oricărei teme pe care nu au înţeles-o în timpul predării sau care, dimpotrivă, nu i-a interesat. Datorită abordării individuale, au un prilej unic de a pune întrebări sau de a-şi construi o relaţie cu materia care până acum nu le-a spus nimic, îşi pot schimba atitudinea faţă de materia care, poate până acum nu le-a plăcut. În acelaşi timp, în unele cazuri, pot stabili o relaţie mai bună cu cel care îi pregăteşte – cu profesorul-învăţătorul sau chiar deveni prieteni cu persoana externă care îi pregăteşte.  
  
Pe termen lung, implicarea elevului va avea, cu cea mai mare probabilitate, un impact pozitiv asupra veniturilor sale viitoare. Potrivit unui raport OCDE, educaţia creşte anual veniturile viitoare ale elevilor, în medie, cu 7,5–10 %. Iar investiţia în educaţie va da roade şi pentru stat, deoarece din punct de vedere macroeconomic, implicarea actuală a elevului şi situaţia de viaţă mai bună a acestuia în viitor vor avea un impact pozitiv şi asupra productivităţii, PIB-ului şi colectării impozitelor şi taxelor.

**De ce este educaţia prin intermediul Planului Naţional unică şi interesantă?**

Planul Naţional de Pregătire Suplimentară este un program educaţional suplimentar pentru extinderea cunoştinţelor nu numai ale elevilor!  
→ gratuit (plătit de stat din fondurile Uniunii Europene, din aşa-numitul Next Generation EU),  
→ organizat de conducerea şcolii,  
→ abordare individuală, în grupuri mici, dar şi individual,  
→ cu colaborarea nu numai a profesorilor deja cunoscuţi, a personalului şcolii,

→ dar şi a voluntarilor externi din rândurile reprezentanţilor organizaţiilor non-profit, studenţilor universitari şi a altor persoane, precum bunici, ale căror cunoştinţe sunt deseori pe nedrept neglijate;  
→ oră suplimentară la orarul şcolar sau în loc de cercurile de după-amiază,  
→ îndeosebi cu prezenţă fizică, dar în cazuri justificate se poate şi online.  
→ Din ianuarie 2022, continuă pregătirea suplimentară din toamna anului 2021.  
→ Iniţial a fost creat pentru recuperarea materiei din programa şcolară de către elevii care au participat la învăţământul la distanţă datorită pandemiei de covid-19 în mod greoi, problematic. Dar aproape oricine poate beneficia de ea, nu numai cei cu note de cinci.  
→ Datorită acesteia, copiii nu numai că vor putea recupera ceea ce nu au reuşit să înveţe la şcoală, dar vor putea vorbi despre orice îi interesează, despre lucruri pentru care nu este timp la orele de curs şi vor afla şi lucruri care nici nu ştiau că îi vor interesa!

*Pentru claritate, prin termenii „părinte“ şi „elev“ se înţelege, în general şi orice alt „reprezentant legal“ şi „reprezentat“. Bineînţeles, elevii şi studenţii majori, pot decide singuri în această problematică, nu au nevoie de acordul părinţilor.*

[Textul pentru părinţi poate fi descărcat în alte şaptesprezece limbi aici](https://nidv.sharepoint.com/:f:/g/EvgVwoaKidBLtJdvhK_tb9oBPuTghTd9_pLh_170GfbEvQ?e=MKhJVv)